
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 10.11.2020 година
 за определяне на подробностите и функционалните характеристики на информационната и комуникационна система, която трябва да се използва за целите на Регламент (ЕС) 2019/515 на Европейския парламент и на Съвета относно взаимното признаване на стоки, законно предлагани на пазара в друга държава членка
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2019/515 на Европейския парламент и на Съвета от 19 март 2019 г. относно взаимното признаване на стоки, законно предлагани на пазара в друга държава членка, и за отмяна на Регламент (ЕО) No 764/2008
 1
 , и по-специално член 11, параграф 2 от него,
 като има предвид, че:
 (1)В съответствие с член 11, параграф 1 от Регламент (ЕС) 2019/515 за някои видове обмен на информация по същия регламент трябва да се използва информационната и комуникационна система, посочена в член 23 от Регламент (ЕО) No 765/2008 на Европейския парламент и на Съвета
 2
 , известна като Информационна и комуникационна система за надзор на пазара (ICSMS). Член 34 от Регламент (ЕС) 2019/1020 на Европейския парламент и на Съвета трябва да замени член 23 от Регламент (ЕО) No 765/2008, считано от 16 юли 2021 г.
 3
 (2)От Регламент (ЕС) 2019/515 следва, че ICSMS трябва да се използва, наред с други такива, от компетентните органи и от звената за контакт относно продукти. Поради това държавите членки следва да въведат в ICSMS наименованията на тези компетентни органи и звена за контакт относно продукти.
 (3)За да се гарантира, че информацията, необходима на Комисията за целите на оценката и докладването, посочени в член 14 от Регламент (ЕС) 2019/515, може да бъде лесно претърсвана и допълнително обработвана в ICSMS, от компетентните органи следва да се изисква, освен да качват административното решение или решението за временно спиране, да предоставят също така определена информация за тези решения в структуриран вид.
 (4)С цел да се гарантира, че данните, съдържащи се в ICSMS, са точни и актуални, компетентните органи следва да въвеждат в ICSMS всяко изменение на административно решение, за което е съобщено съгласно член 5, параграф 9 от Регламент (ЕС) 2019/515, или на временно спиране, за което е съобщено съгласно член 6, параграф 2 от Регламент (ЕС) 2019/515.
 (5)За да се гарантира, че личните данни, съдържащи се в съобщенията, въведени в ICSMS, и личните данни на физически лица, определени като ползватели на ICSMS, се заличават веднага, след като престанат да бъдат необходими за целите, за които са били въведени в системата, следва да се предвидят разпоредби относно сроковете за съхранение на тези данни.
 (6)Европейският надзорен орган по защита на данните беше консултиран в съответствие с член 42, параграф 1 от Регламент (ЕС) 2018/1725 и прие становище на 6 юни 2020 г.
 (7)Мерките, предвидени в настоящия регламент, са в съответствие със становището на комитета, създаден по силата на член 15, параграф 1 от Регламент (ЕС) 2019/515,
 ПРИЕ НАСТОЯЩИЯ РЕГЛАМЕНТ:
 Член 1
 Съдържание на Информационната и комуникационна система за надзор на пазара (ICSMS)
 За целите на Регламент (ЕС) 2019/515 ICSMS